Document ID: 32009R0148

KOMISSION ASETUS (EY) N:o 148/2009,
annettu 20 päivänä helmikuuta 2009,
yhteisen kalastuspolitiikan alalla annettujen 11 vanhentuneen asetuksen kumoamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Espanjan ja Portugalin liittymisasiakirjan ja erityisesti sen 175 artiklan,
ottaa huomioon sardiinien tasaushyvitysten myöntämistä koskevista yleisistä säännöistä 4 päivänä marraskuuta 1985 annetun neuvoston asetuksen (ETY) N:o 3117/85 (1) ja erityisesti sen 4 artiklan,
ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (2) ja erityisesti sen 3 artiklan 4 kohdan ja 21 artiklan 3 ja 4 kohdan,
ottaa huomioon tiettyjen kalastustuotteiden kaupan pitämistä koskevien yhteisten vaatimusten vahvistamisesta 26 päivänä marraskuuta 1996 annetun neuvoston asetuksen (EY) N:o 2406/96 (3) ja erityisesti sen 2 artiklan 3 kohdan,
ottaa huomioon kalastus- ja vesiviljelytuotealan yhteisestä markkinajärjestelystä 17 päivänä joulukuuta 1999 annetun neuvoston asetuksen (EY) N:o 104/2000 (4) ja erityisesti sen 25 artiklan, 27 artiklan 6 kohdan ja 37 artiklan,
sekä katsoo seuraavaa:
(1)
Yhteisön lainsäädännön avoimuuden lisääminen on olennainen osa parempaa lainsäädäntöstrategiaa, jota yhteisön toimielimet soveltavat. Sen vuoksi on aiheellista poistaa sovellettavasta lainsäädännöstä säädökset, joilla ei ole enää todellista vaikutusta.
(2)
Seuraavat yhteisen kalastuspolitiikan alaan liittyvät asetukset ovat vanhentuneet, vaikka ne muodollisesti ovatkin vielä voimassa:
-
komission asetus (ETY) N:o 3459/85 (5), annettu 6 päivänä joulukuuta 1985, Atlantin sardiineista myönnettävän tasaushyvityksen soveltamista koskevista yksityiskohtaisista säännöistä. Kyseisen asetuksen oikeusvaikutukset ovat lakanneet, koska perussäädöksiin on tehty muutoksia, jotka ovat ristiriidassa mainitun säädöksen soveltamisen kanssa,
-
komission asetus (ETY) N:o 254/86 (6), annettu 4 päivänä helmikuuta 1986, espanjalaista alkuperää olevia sardiini- ja tonnikalasäilykkeitä koskevien jäsenvaltioissa Espanjaa ja Portugalia lukuun ottamatta sovellettavien määrällisten rajoitusten asteittaisen poistamisen soveltamista koskevista yksityiskohtaisista säännöistä. Kyseisen asetuksen oikeusvaikutukset ovat lakanneet, sillä se kattoi siirtymäajan, joka on päättynyt,
-
Commission Regulation (EEC) No 3599/90 (7) of 13 December 1990 remedying the prejudice caused by the halting of fishing for common sole by vessels flying the flag of a Member State in 1989. Kyseisen asetuksen oikeusvaikutukset ovat lakanneet, sillä se kattoi ainoastaan vuoden 1989,
-
komission asetus (ETY) N:o 3863/91 (8), annettu 16 päivänä joulukuuta 1991, tietyillä Yhdistyneen kuningaskunnan rannikkoalueilla sovellettavan taskuravun kaupan pitämiseksi vaadittavan vähimmäiskoon määrittämisestä. Kyseisen asetuksen oikeusvaikutukset ovat lakanneet, koska perussäädöksiin on tehty muutoksia, jotka ovat ristiriidassa mainitun säädöksen soveltamisen kanssa,
-
komission asetus (EY) N:o 897/94 (9), annettu 22 päivänä huhtikuuta 1994, neuvoston asetuksen (ETY) N:o 2847/93 soveltamista koskevista yksityiskohtaisista säännöistä yhteisön kalastusalusten jatkuvaan paikantamisjärjestelmään liittyvien koehankkeiden osalta. Kyseisen asetuksen oikeusvaikutukset ovat lakanneet, koska perussäädöksiin on tehty muutoksia, jotka ovat ristiriidassa mainitun säädöksen soveltamisen kanssa,
-
komission asetus (EY) N:o 1419/96 (10), annettu 22 päivänä heinäkuuta 1996, Loligo patagonica -lajin kalmarin yksityisen varastoinnin tuen määrän vahvistamisesta. Kyseisen asetuksen oikeusvaikutukset ovat lakanneet, koska perussäädöksiin on tehty muutoksia, jotka ovat ristiriidassa mainitun säädöksen soveltamisen kanssa,
-
komission asetus (EY) N:o 2378/1999 (11), annettu 9 päivänä marraskuuta 1999, jalostusteollisuudelle ajanjaksolla 1 päivästä lokakuuta31 päivään joulukuuta 1998 toimitettuja tonnikaloja koskevan tasaushyvityksen myöntämisestä tuottajaorganisaatioille annetun asetuksen (EY) N:o 1282/1999 muuttamisesta. Kyseisen asetuksen oikeusvaikutukset ovat lakanneet, sillä se kattoi ainoastaan vuoden 1998,
-
komission asetus (EY) N:o 1103/2000 (12), annettu 25 päivänä toukokuuta 2000, jalostusteollisuudelle ajanjaksolla 1 päivästä heinäkuuta30 päivään syyskuuta 1999 toimitettuja tonnikaloja koskevan hyvityksen myöntämisestä tuottajajärjestöille. Kyseisen asetuksen oikeusvaikutukset ovat lakanneet, sillä se kattoi ainoastaan vuoden 1999,
-
komission asetus (EY) N:o 1702/2000 (13), annettu 31 päivänä heinäkuuta 2000, Espanjan lipun alla purjehtivien alusten turskan kalastuksen lopettamisesta. Kyseisen asetuksen oikeusvaikutukset ovat lakanneet, sillä sitä sovellettiin kiintiöiden jakamiseen vuodeksi 2000,
-
komission asetus (EY) N:o 585/2001 (14), annettu 26 päivänä maaliskuuta 2001, jalostusteollisuudelle ajanjaksolla 1 päivästä tammikuuta31 päivään maaliskuuta 2000 toimitettuja tonnikaloja koskevan hyvityksen myöntämisestä tuottajajärjestöille. Kyseisen asetuksen oikeusvaikutukset ovat lakanneet, sillä se kattoi ainoastaan vuoden 2000,
-
komission asetus (EY) N:o 2496/2001 (15), annettu 19 päivänä joulukuuta 2001, jalostusteollisuudelle ajanjaksolla 1 päivästä tammikuuta31 päivään maaliskuuta 2001 toimitettuja tonnikaloja koskevan hyvityksen myöntämisestä tuottajajärjestöille. Kyseisen asetuksen oikeusvaikutukset ovat lakanneet, sillä se kattoi ainoastaan vuoden 2001.
(3)
Oikeusvarmuuden ja oikeudellisen selkeyden syistä johdanto-osan 2 kappaleessa tarkoitetut asetukset olisi kumottava.
(4)
Tässä asetuksessa säädetyt toimenpiteet ovat kalastus- ja vesiviljelyalan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Kumottavat asetukset
Kumotaan asetukset (ETY) N:o 3459/85, (ETY) N:o 254/86, (ETY) N:o 3599/90, (ETY) N:o 3863/91, (EY) N:o 897/94, (EY) N:o 1419/96, (EY) N:o 2378/1999, (EY) N:o 1103/2000, (EY) N:o 1702/2000, (EY) N:o 585/2001 ja (EY) N:o 2496/2001.
2 artikla
Voimaantulo
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä helmikuuta 2009.

Labels: 10
11
15
6